๘

รายงานการประชุมสภาองค์การบริหารส่วนตำบลทุ่งปรัง
    สมัยสามัญ  สมัยที่ ๓   ประจำปี  ๒๕๖๖
	วันที่  ๒๑   สิงหาคม   ๒๕๖๖	
	ณ. ห้องประชุมองค์การบริหารส่วนตำบลทุ่งปรัง	

************************
ผู้มาประชุม

	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	๑.
	นายประทีป  วิบุลย์ศิลป์
	ประธานสภา
	ประทีป  วิบุลย์ศิลป์
	

	๒.
	นายอธิวัฒน์  ณ นคร
	ส.อบต.หมู่ที่ ๓
	อธิวัฒน์  ณ นคร
	

	๓.
	นายศุภชัย  เพชรเศรษฐ
	ส.อบต.หมู่ที่ ๑๔
	ศุภชัย  เพชรเศรษฐ
	

	๔.
	นายดุสิต  เกตุแก้ว
	รองประธานสภาฯ
	ดุสิต  เกตุแก้ว
	

	๕.
	นายมนตรี  ขุนจิตร
	ส.อบต.หมู่ที่ ๑
	มนตรี  ขุนจิตร
	

	๖.
	นางสาวพรพิมล  ศรีสุข
	ส.อบต.หมู่ที่  ๑๐
	พรพิมล  ศรีสุข
	

	๗.
	นายวิจิตร  พรหมอนุมัติ
	ส.อบต.หมู่ที่ ๘
	วิจิตร  พรหมอนุมัติ
	

	๘.
	นายวรัญญู  คงเพ็ชร
	ส.อบต.หมู่ที่ ๑๕
	วรัญญู  คงเพ็ชร
	

	๙.
	นายสุขสันต์ รัตนะ
	ส.อบต.หมู่ที่ ๙ 
	สุขสันต์ รัตนะ
	

	๑๐.
	นายเจนวิทย์  แสนภักดี
	ส.อบต.หมู่ที่ ๕
	สมชาย  ดำแก้ว
	

	๑๑.
	นายนันทวิช  เพชรรับแจ้ง
	ส.อบต.หมู่ที่ ๗
	นันทวิช  เพชรรับแจ้ง
	

	๑๒.
	นายวัชรินทร์  อินทรคำ
	ส.อบต.หมู่ที่ ๖
	วัชรินทร์  อินทรคำ
	

	๑๓.
	นายสัคค์ชัย  คนดี
	ส.อบต.หมู่ที่ ๑๒
	สัคค์ชัย  คนดี
	

	๑๔.
	นางนันทนา  ใจห้าว
	ส.อบต.หมู่ที่ ๑๖
	นันทนา  ใจห้าว
	

	๑๕.
	นายเทพประสิทธิ์  ศรีสว่าง
	ส.อบต.หมู่ที่ ๒
	เทพประสิทธิ์  ศรีสว่าง
	

	๑๖.
	นายสมชาย  ดำแก้ว
	ส.อบต.หมู่ที่ ๑๑
	เจนวิทย์  แสนภักดี
	



ผู้เข้าร่วมประชุม

	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	๑.
	นายสันติ  พันธวาที
	นายก อบต.ทุ่งปรัง
	สันติ  พันธวาที
	

	๒.
	นายพสิษฐ์  พรหมคีรี
	รองนายกอบต.ทุ่งปรัง
	พสิษฐ์  พรหมคีรี
	

	๓.
	จ.อ.สุกฤษ  สุขสุวรรณะ
	หัวหน้าสำนักปลัด
	 สุกฤษ  สุขสุวรรณะ
	

	๔.
	นายธนภัทร  นันตสุวรรณ
	 รองปลัด อบต.
	 ธนภัทร  นันตสุวรรณ
	

	๕.
	นางสุไมนา  ปราสาทแก้ว
	รก.ผอ.กองคลัง
	สุไมนา  ปราสาทแก้ว
	

	๖.
	นายศิริศักดิ์  นวนมุสิก
	 รก.ผอ.กองช่าง
	 ศิริศักดิ์  นวนมุสิก
	

	๗.
	นางรุ่งรัตน์  ตั้งมั่น
	ผอ.กองการศึกษา
	รุ่งรัตน์  ตั้งมั่น
	

	๘.
	นางพรกมล  ชูบุญทิพย์
	หน.ฝ.นโยบายและแผน
	พรกมล  ชูบุญทิพย์
	



	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	๙.
	นายมณเฑียร  คงจรัส
	หน.ฝ.บริหารงานทั่วไป
	มณเฑียร  คงจรัส
	

	๑๐.
	นางสุภาพร  ศรีสุข
	นักจัดการงานทั่วไป
	สุภาพร  ศรีสุข
	

	๑๑.
	นายวัชรพงศ์  เชาวลิต
	นักวิเคราะห์นโยบายฯ
	วัชรพงศ์  เชาวลิต
	

	๑๒.
	นางสาววีณา  โต๊ะสาน
	เลขานุการสภาฯ
	วีณา  โต๊ะสาน
	



เวลา ๑๐.๐๐ น.

นางสาววีณา   โต๊ะสาน           - ให้สัญญาณเรียกสมาชิกสภาองค์การบริหารส่วนตำบลทุ่งปรัง เข้าห้องประชุม
(เลขานุการสภาฯ)                   เรียนเชิญประธานสภา จุดธูปเทียน บูชาพระรัตนตรัย และ
                                       เรียนเชิญประธานสภา เปิดประชุมสภาองค์การบริหารส่วนตำบลทุ่งปรัง 
	 สมัยสามัญ สมัยที่ ๓ ประจำปี ๒๕๖๖  และดำเนินการประชุมตามระเบียบ
	 วาระการประชุม
 
ระเบียบวาระที่  ๑		เรื่องที่ประธานจะแจ้งต่อที่ประชุม
นายประทีป  วิบุลย์ศิลป์		๑.๑  แนะนำพนักงานส่วนตำบลโอน(ย้าย)มาใหม่
(ประธานสภา)		          	  จ.อ.สุกฤษ    สุขสุวรรณะ   ตำแหน่งหัวหน้าสำนักปลัด อบต.ทุ่งปรัง 
จ.อ.สุกฤษ    สุขสุวรรณะ   	แนะนำตัวต่อที่ประชุมสภา อบต.ทุ่งปรัง
(หัวหน้าสำนักปลัด)

ระเบียบวาระที่ ๒		เรื่องรับรองรายงานการประชุม
นายประทีป  วิบุลย์ศิลป์		๒.๑ การรับรองรายงานการประชุมสภาองค์การบริหารส่วนตำบลทุ่งปรัง    (ประธานสภา)			สมัยวิสามัญ สมัยที่  ๑  ประจำปี ๒๕๖๖   วันที่  ๒๖   มิถุนายน   ๒๕๖๖

มติที่ประชุม	รับรองรายงานการประชุมสภาองค์การบริหารส่วนตำบลทุ่งปรัง    สมัยวิสามัญ สมัยที่  ๑  ประจำปี ๒๕๖๖   วันที่  ๒๖   มิถุนายน   ๒๕๖๖  ด้วยคะแนนเสียง ๑๔   เสียง งดออกเสียง  ๒   เสียง

ระเบียบวาระที่ ๓		เรื่องเสนอเพื่อพิจารณา
นายประทีป  วิบุลย์ศิลป์			๓.๑  เรื่องพิจารณาร่างข้อบัญญัติงบประมาณรายจ่าย ประจำปี(ประธานสภา)  			งบประมาณ พ.ศ.  ๒๕๖๗  
		วาระที่ ๑ ขั้นรับหลักการ
	ตามที่ นายกองค์การบริหารส่วนตำบลทุ่งปรัง ได้ยื่นญัตติเสนอร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๗  เมื่อวันที่ ๑๕ สิงหาคม ๒๕๖๖ และประธานสภา ได้เรียกประชุมเพื่อพิจารณาร่างข้อบัญญัติงบประมาณรายจ่าย รายละเอียดตามเอกสารที่ได้ส่งให้สมาชิกล่วงหน้านั้น ลำดับต่อไป ขอให้นายกองค์การบริหารส่วนตำบลทุ่งปรัง ได้แถลงงบประมาณรายจ่าย ดังกล่าวให้สมาชิก ได้รับทราบและพิจารณาต่อไป

นายสันติ  พันธวาที 		แถลงงบประมาณรายจ่าย
(นายก อบต.ทุ่งปรัง)		(รายละเอียดตามเอกสารที่ส่งให้สมาชิกทราบล่วงหน้า)


นายประทีป  วิบุลย์ศิลป์		สำหรับในวาระที่ ๑ ขั้น รับหลักการ ร่างข้อบัญญัติงบประมาณรายจ่าย (ประธานสภา)			ก่อนที่จะให้สมาชิกสภาฯ  ได้อภิปราย และซักถามประเด็นต่างๆ เกี่ยวกับร่าง
ข้อบัญญัติงบประมาณรายจ่ายประจำปีงบประมาณ ๒๕๖๗ นั้น ขอให้เลขาสภาได้ชี้แจงระเบียบกฎหมายที่เกี่ยวข้องให้สมาชิกสภาได้รับทราบ ครับ 

นางสาววีณา  โต๊ะสาน		ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. (เลขานุการสภาฯ)		๒๕๔๗  (แก้ไขถึงฉบับที่ ๒ พ.ศ. ๒๕๕๔)
ข้อ ๔๕ วรรคสอง ร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น
ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้ 

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย 
ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติการเสนอคำแปรญัตติให้อนุโลมใช้ตามแบบท้ายระเบียบนี้ 

นายประทีป  วิบุลย์ศิลป์		ในลำดับต่อไปขอให้สมาชิก ได้อภิปรายเกี่ยวกับร่างข้อบัญญัติงบประมาณ (ประธานสภา)			รายจ่ายประจำปี ๒๕๖๗  ท่านใดมีประเด็นจะซักถาม ขอเชิญได้เลยครับ

ที่ประชุม			-ไม่มี-

นายประทีป  วิบุลย์ศิลป์		 ในลำดับต่อไป กระผมขอมติจากที่ประชุมว่ารับหลักการแห่งร่างข้อบัญญัติ (ประธานสภา)			งบประมาณรายจ่ายประจำปี พ.ศ. ๒๕๖๗  ของ อบต.ทุ่งปรัง หรือไม่
มติที่ประชุม				รับหลักการ 		๑๔  เสียง
				ไม่รับหลักการ		   -   เสียง
				งดออกเสียง 		  ๒   คน 

นายประทีป  วิบุลย์ศิลป์		สมาชิกสภาฯ รับหลักการแห่งร่างข้อบัญญัติงบประมาณประจำปี ๒๕๖๗ (ประธานสภา)			เวลา  ๑๐.๒๕  น. ต่อไปจะให้สมาชิกสภา กำหนดเวลาในการยื่นแปรญัตติ
งบประมาณรายจ่ายว่ากำหนดเวลาให้ยื่นคำแปรญัตติตั้งแต่เวลาใดถึงเวลาใด ทั้งนี้จะต้องกำหนดระยะเวลาไม่น้อยกว่า ๒๔ ชั่วโมง  ขอให้สมาชิกเสนอได้เลยครับ

นายอธิวัฒน์  ณ นคร	 	เสนอให้กำหนดเวลาในการรับคำแปรญัตติร่างข้อบัญญัติงบประมาณรายจ่าย (ส.อบต.หมูที่ ๓	)		ประจำปี ๒๕๖๗	 ของอบต.ทุ่งปรัง   ดังนี้
วันที่  ๒๑  สิงหาคม  ๒๕๖๖  เวลา ๑๓.๐๐ น. ถึงเวลา ๑๘.๐๐ น.
วันที่  ๒๒  สิงหาคม  ๒๕๖๖  เวลา ๐๘.๐๐ น. ถึงเวลา ๑๘.๐๐ น.
วันที่  ๒๓  สิงหาคม  ๒๕๖๖  เวลา ๐๘.๐๐ น. ถึงเวลา ๑๘.๐๐ น.
ณ ห้องประชุมสภาองค์การบริหารส่วนตำบลทุ่งปรัง
	โดยให้คณะกรรมการพิจารณาให้แล้วเสร็จภายในวันที่   ๒๔  
สิงหาคม  ๒๕๖๖   
มติที่ประชุม			กำหนดเวลายื่นคำแปรญัตติงบประมาณประจำปี ๒๕๖๗  ดังนี้
วันที่  ๒๑  สิงหาคม  ๒๕๖๖  เวลา ๑๓.๐๐ น. ถึงเวลา ๑๘.๐๐ น.
วันที่  ๒๒  สิงหาคม  ๒๕๖๖  เวลา ๐๘.๐๐ น. ถึงเวลา ๑๘.๐๐ น.
วันที่  ๒๓  สิงหาคม  ๒๕๖๖  เวลา ๐๘.๐๐ น. ถึงเวลา ๑๘.๐๐ น.
ณ ห้องประชุมสภาองค์การบริหารส่วนตำบลทุ่งปรัง
	โดยให้คณะกรรมการพิจารณาให้แล้วเสร็จภายในวันที่   ๒๔  
สิงหาคม  ๒๕๖๖   

นายประทีป  วิบุลย์ศิลป์		ต่อไปจะเป็นการแต่งตั้งคณะกรรมการแปรญัตติร่างข้อบัญญัติงบประมาณ(ประธานสภา)			รายจ่ายฯ ขอให้เลขานุการสภา ชี้แจงระเบียบกฎหมายที่เกี่ยวข้อง     

นางสาววีณา  โต๊ะสาน		ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. (เลขานุการสภาฯ)		๒๕๔๗  (แก้ไขถึงฉบับที่ ๒ พ.ศ. ๒๕๕๔)
ข้อ ๑๐๓ คณะกรรมการสภาท้องถิ่นมี ๒ ประเภท คือ 
(๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน
(๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน
ข้อ ๑๐๕ ภายใต้บังคับข้อ ๑๐๓ และข้อ ๑๐๔ สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้
 (๑) คณะกรรมการสามัญประจำสภาองค์การบริหารส่วนจังหวัด
(๒) คณะกรรมการตรวจรายงานการประชุม
(๓) คณะกรรมการแปรญัตติร่างข้อบัญญัติ 
(๔) คณะกรรมการอื่นๆ ตามที่สภาท้องถิ่นเห็นสมควร 
ถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่น แล้วเสนอรายงานต่อคณะกรรมการสภาท้องถิ่นเพื่อพิจารณา 
ข้อ ๑๐๗ ภายใต้บังคับข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ ๑๒ มาใช้บังคับโดยอนุโลม

นายประทีป  วิบุลย์ศิลป์		ขอให้สมาชิกฯ เสนอว่าจะให้มีการแต่งตั้งคณะกรรมการ แปรญัตติร่าง(ประธานสภา)			ข้อบัญญัติงบประมาณรายจ่ายประจำปี ๒๕๖๗  จำนวนกี่ท่าน

มติที่ประชุม			ที่ประชุมมีมติกำหนดให้แต่งตั้งคณะกรรมการแปรญัตติจำนวน ๓ คน

นายประทีป  วิบุลย์ศิลป์		ขอให้สมาชิกฯ เสนอรายชื่อผู้ที่สมควรแต่งตั้งคณะกรรมการ แปรญัตติร่าง(ประธานสภา)			ข้อบัญญัติงบประมาณรายจ่าย  พร้อมกับผู้รับรอง จำนวน ๒ ท่าน

นายมนตรี  ขุนจิตร		เสนอ นายอธิวัฒน์  ณ นคร	 เป็นคณะกรรมการแปรญัตติ คนที่ ๑
(สมาชิก อบต.หมู่ที่ ๑)
นายเจนวิทย์  แสนภักดี		ผู้รับรอง คนที่ ๑
(สมาชิก อบต.หมู่ที่ ๕)
นายสัคค์ชัย  คนดี		ผู้รับรองคนที่ ๒
(สมาชิก อบต.หมูที่ ๑๒)

นายอธิวัฒน์  ณ นคร		เสนอนางสาวพรพิมล  ศรีสุข 	เป็นคณะกรรมการแปรญัตติ คนที่ ๒
(สมาชิก อบต.หมูที่ ๓)
นายเทพประสิทธิ์  ศรีสว่าง	ผู้รับรอง คนที่ ๑
(สมาชิก อบต.หมูที่ ๒)
นายวรัญญู  คงเพชร		ผู้รับรองคนที่ ๒
(สมาชิก อบต.หมูที่ ๑๕)

นางสาวพรพิมล  ศรีสุข		เสนอนายสุขสันต์  รัตนะ	 	เป็นคณะกรรมการแปรญัตติ คนที่ ๓
(สมาชิก อบต.หมู่ที่ ๑๐)
นายนันทวิช  เพชรรับแจ้ง          ผู้รับรอง คนที่ ๑
(สมาชิก อบต.หมู่ที่ ๗)
นางนันทนา  ใจห้าว		ผู้รับรองคนที่ ๒
(สมาชิก อบต.หมู่ที่ ๑๖)

มติที่ประชุม	แต่งตั้งคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๗	 จำนวน ๓ ท่าน ดังนี้
1. นายอธิวัฒน์  ณ นคร		สมาชิก อบต.หมู่ที่ ๓
2. นางสาวพรพิมล  ศรีสุข	สมาชิก อบต.หมู่ที่ ๑๐
3. นายสุขสันต์  รัตนะ		สมาชิก อบต.หมู่ที่ ๙
นายประทีป  วิบุลย์ศิลป์		ขอให้เลขานุการสภาชี้แจงระเบียบที่เกี่ยวกับการแปรญัตติร่างข้อบัญญัติ(ประธานสภา)			งบประมาณรายจ่ายให้สมาชิกสภาฯได้รับทราบด้วย ครับ

นางสาววีณา  โต๊ะสาน		ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. (เลขานุการสภาฯ)		๒๕๔๗  (แก้ไขถึงฉบับที่  ๒ พ.ศ. ๒๕๕๔)
ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น ให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆ
ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจานวนกรรมการทั้งหมด จึงจะเป็นองค์ประชุม มติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาด
ข้อ ๕๙ การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง
ข้อ ๖๐ ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยน แปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ 
ข้อ ๖๑ ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้ 
(๑) ดอกเบี้ยและเงินส่งใช้ต้นเงินกู้
(๒) รายจ่ายซึ่งเป็นจานวนเงินที่ต้องจ่ายตามกฎหมาย 
ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธาน สภาท้องถิ่นเป็นผู้วินิจฉัยชี้ขาด 
ที่ประชุม			รับทราบ

ระเบียบวาระที่ ๔    		เรื่องอื่นๆ
นายประทีป  วิบุลย์ศิลป์		๔.๑ ประกาศใช้แผนพัฒนาท้องถิ่น (พ.ศ. 2566 – 2570) ฉบับทบทวนครั้ง(ประธานสภา)			ที่  1/2566			
ตามที่ สภาองค์การบริหารส่วนตำบลทุ่งปรังได้มีมติเห็นชอบ ร่างแผนพัฒนาท้องถิ่น   (พ.ศ. 2566 – 2570) ฉบับทบทวนครั้งที่ 1/2566 ในคราวประชุมสภาสมัยวิสามัญ  สมัยที่ 1 ประจำปี พ.ศ. 2566  เมื่อวันที่ 26 มิถุนายน 2566

และนายกองค์การบริหารส่วนตำบลทุ่งปรัง ได้อนุมัติและประกาศใช้แผนพัฒนาท้องถิ่น (พ.ศ. 2566 – 2570) ฉบับทบทวนครั้งที่ 1/2566  เมื่อวันที่ 26 มิถุนายน 2566 โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘  และแก้ไขเพิ่มเติมถึง (ฉบับที่ 3) พ.ศ. 2561 ซึ่งได้ดำเนินการเพิ่มเติมแผนพัฒนาท้องถิ่น ตามข้อ 22 และการเปลี่ยนแปลงแผนพัฒนาท้องถิ่น ตามข้อ 22/1  
				และตามข้อ 24 ที่ระบุว่า  
“ให้ผู้บริหารท้องถิ่นประกาศใช้แผนพัฒนาท้องถิ่นที่อนุมัติแล้ว และนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน”
จึงขอแจ้งประกาศใช้แผนพัฒนาท้องถิ่น (พ.ศ. 2566 – 2570) ฉบับทบทวน     ครั้งที่ 1/2566 ลงวันที่ 26 มิถุนายน 2566  เพื่อใช้เป็นแนวทางการพัฒนาองค์การบริหารส่วนตำบลทุ่งปรังต่อไป เพื่อโปรดทราบ

นายมนตรี  ขุนจิตร		  ๔.๒  ตามที่กระผมได้มายื่นคำร้อง     ที่กองช่าง องค์การบริหารส่วนตำบล(สมาชิก อบต.หมู่ที่ ๑)		ทุ่งปรัง เพื่อให้ติดตั้งไฟฟ้าส่องสว่าง ถนนสายวัดถ้ำเทียนถวาย – ตลาดพุธ 
จำนวน ๘ จุด นั้น เจ้าหน้าที่กองช่างชี้แจงว่า การติดตั้งไฟฟ้าส่องสว่างดังกล่าวต้องบรรจุไว้ในข้อบัญญัติงบประมาณรายจ่ายประจำปี ซึ่งจากการตรวจดูร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗ ปรากฏว่ายังไม่ได้บรรจุโครงการดังกล่าวไว้ จึงขอให้ฝ่ายบริหารจี้แจงว่าจะดำเนินการเมื่อไหร่ 
นายสันติ  พันธวาที 		สำหรับการติดตั้งไฟฟ้าส่องสว่างบริเวณถนนสาธารณะสายต่างๆ นั้น กระผม(นายก อบต.ทุ่งปรัง)		ขอชี้แจง ว่าไม่ต้องตั้งงบประมาณเป็นโครงการ แต่ อบต.ทุ่งปรัง ได้ตั้ง
งบประมาณเป็นค่าวัสดุไฟฟ้า การซ่อมแซมนั้นได้ดำเนินการซ่อมแซมเป็นปกติอยู่แล้ว  ส่วนการติดตั้งเพิ่มเติมนั้นต้องให้เจ้าหน้าที่ซึ่งรับผิดชอบ ออกไปตรวจสอบถึงความจำเป็นและเหมาะสม โดยจะมีการทยอยติดตั้งตามความจำเป็นเร่งด่วน เนื่องจาก อบต.ทุ่งปรัง มีพื้นที่มาก และมีถนนซึ่งอยู่ในความรับผิดชอบจำนวนมาก การติดตั้งไฟฟ้าสาธารณะเพิ่มเติมจะมีการเฉลี่ยให้ครอบคลุมทั้งตำบล 
	 
นายอธิวัฒน์  ณ นคร		๔.๓ ตามที่ กระผมเขียนคำร้อง เพื่อขออนุเคราะห์หินคลุกในการซ่อมแซมถนนที่(สมาชิก อบต.หมู่ที่ ๓)		ชำรุดในพื้นที่ หมูที่ ๓	ปรากฏว่าเจ้าหน้าที่ของ อบต.ทุ่งปรังได้เอาหินคลิกไป
ถมบริเวณถนนที่ชำรุด โดยกองหินไว้บนถนนแต่ไม่ได้เกรดเกลี่ยในขณะนั้น ทิ้งระยะเวลาไว้ 1-2 วัน ทำให้เป็นปัญหาในการจราจรหากมีความจำเป็นเร่งด่วน เช่น เกิดเหตุไฟไหม้รถดับเพลิงจะไม่สามารถผ่านเส้นทางดังกล่าวได้ จึงขอให้ฝ่ายบริหารกำชับการปฏิบัติงานของเจ้าหน้าที่ ให้ดำเนินการให้แล้วเสร็จโดยเร็ว
 


นายสันติ  พันธวาที 		ตามที่ สมาชิก อบต.หมู่ที่ ๓  ได้แจ้งนั้น กระผมขออภัยในความไม่สะดวกดังกล่าว
(นายก อบต.ทุ่งปรัง)	และจะกำชับให้เจ้าหน้าที่ปฏิบัติงานด้วยความรวดเร็ว ละเอียดรอบคอบ ไม่ให้เกิดปัญหาหรือให้ชาวบ้านได้รับความเดือดร้อนจากการปฏิบัติงานของเจ้าหน้าที่ อบต.ทุ่งปรัง ในครั้งต่อไป

นางนันทนา  ใจห้าว		๔.๔  ตามที่ ดิฉันได้เขียนคำร้อง เพื่อขออนุเคราะห์หินคลุกในการซ่อมแซมถนนที่(สมาชิก อบต.หมู่ที่ ๑๖)		ชำรุดในพื้นที่ หมูที่ ๑๖ จำนวน ๒ สาย คือถนนสายบ้านนายกล่อม และถนนสาย
ข้างกองทุนหมู่บ้าน ซึ่งทาง อบต.ทุ่งปรัง  ได้ซ่อมแซมถนนสายบ้านนายกล่อม   ไปแล้วนั้น ขณะนี้ยังมีถนนสายข้างที่ทำการกองทุนที่ยังชำรุดอยู่ขอให้ทาง อบต.ทุ่งปรังดำเนินการซ่อมแซมด้วยค่ะ	 
 
นายสันติ  พันธวาที 		รับทราบ
(นายก อบต.ทุ่งปรัง)	 

นายประทีป  วิบุลย์ศิลป์        	มีสมาชิกท่านใดจะเสนอเรื่องอื่นใดอีกหรือไม่
(ประธานสภาฯ )          			 	
ที่ประชุม	ไม่มี    

นายประทีป  วิบุลย์ศิลป์     	บัดนี้  การประชุมสภาองค์การบริหารส่วนตำบลทุ่งปรัง สมัยสามัญ สมัยที่  ๓ (ประธานสภาฯ )              	ประจำปี  ๒๕๖๖  ได้ดำเนินครบตามระเบียบวาระการประชุมแล้ว  และไม่มี
ผู้ใดเสนอเรื่องอื่นใดอีก กระผมขอปิดการประชุม  

ปิดประชุมเวลา  ๑๑.๓๐ น.


( ลงชื่อ )     วีณา   โต๊ะสาน     ผู้จดรายงานการประชุม
		     (นางสาววีณา   โต๊ะสาน)
                                     เลขานุการสภาองค์การบริหารส่วนตำบล


      ( ลงชื่อ )     ประทีป  วิบุลย์ศิลป์    ผู้รับรองรายงานการประชุม
(นายประทีป  วิบุลย์ศิลป์)                                                
ประธานสภาองค์การบริหารส่วนตำบล

